เปิดโผ 6 หุ้นแกร่งปี 58“ราคาบวกเกิน100%”
คงยากที่จะปฏิเสธว่าปี 2558 เป็นปีแห่งความยากต่อการลงทุนในตลาดหุ้น เนื่องจากดัชนีค่อนข้างมีความผันผวน แบบที่ว่าวิเคราะห์กันไม่ถูกกันเลยที่เดียว เนื่องจากอยู่ในลักษณะ “ขึ้นวันลงวัน” เหตุเกิดจากมีข่าวลบเข้ามากดดันเสียส่วนใหญ่
17 ม.ค. 2559

คงยากที่จะปฏิเสธว่าปี 2558 เป็นปีแห่งความยากต่อการลงทุนในตลาดหุ้น เนื่องจากดัชนีค่อนข้างมีความผันผวน แบบที่ว่าวิเคราะห์กันไม่ถูกกันเลยที่เดียว เนื่องจากอยู่ในลักษณะ “ขึ้นวันลงวัน” เหตุเกิดจากมีข่าวลบเข้ามากดดันเสียส่วนใหญ่
เหตุการณ์สำคัญๆ ตลอดทั้งปี 2558 ที่สร้างความปั่นป่วนให้ตลาดหุ้นไทย จากเรื่องมาตรการ QE ของทางฝั่งยุโรป, การปรับลดดอกเบี้ยของกนง., การปรับตัวลงของราคาน้ำมันโลก, การลอยตัวค่าเงินหยวนของจีน, การประมูลคลื่นความถี่สำหรับ 4G,  และประเด็นที่โลกต่างก็จับตามอง นั่นคือ การปรับขึ้นดอกเบี้ยของเฟด แล้วมีผลกระทบต่อเงินทุนไหลออกอย่างมีนัยสำคัญ
ผลตามมาคือ นักลงทุนกลัว แล้วก็เทขายหุ้นออกมาถ้วนหน้า ไม่ว่าจะเป็นหุ้นขนาดใหญ่ ขนาดกลาง และขนาดเล็ก ส่งผลให้ราคาหุ้นหลายๆ ตัว “เสียทรง” 
เหตุผลหลักๆ เพื่อเป็นการลดความเสี่ยง
ในความโชคร้ายยังมีความโชคดี สำหรับหุ้นบางตัวที่ยังได้รับความนิยมจากนักลงทุน ไล่ซื้อหุ้นกันอย่างต่อเนื่อง ทำให้ราคาหุ้นทั้งปีปรับตัวเพิ่มขึ้นเกิน 100% ยกให้เป็นหุ้นยอดเยี่ยมขวัญใจนักเทรดกันไป
 
แม้ปีนี้ตลาดหุ้นจะเป็นขาลง แต่ยังมีหุ้นที่สามารถสร้างผลงานโดดเด่นเหนือกว่าตลาด อย่างที่นักลงทุนไม่คาดคิด ซึ่งจะเป็นหุ้นหน้าใหม่ๆ นั่นคือ หุ้น APCS หรือ บริษัท เอเซีย พรีซิชั่น จำกัด (มหาชน) โดยเมื่อ 30 ธ.ค. 57 ราคาหุ้นยังอยู่ที่ 1.24 บาท จนกระทั้งปรับตัวขึ้นไปถึงท้ายปี 30 ธ.ค.58 ราคาหุ้นปิดที่ 5.65 บาท ปรับตัวขึ้น 4.41 บาท หรือเพิ่มขึ้น 355.65% เรียกได้ว่าเป็นขาขึ้นตลอดทั้งปี เหตุจากอุตสาหกรรมยานยนต์ผ่านพ้นจุดต่ำสุดไปแล้ว และมีการฟื้นตัวดีขึ้น ส่งผลให้บริษัทได้ลูกค้าเก่ากลับคืนมา พร้อมกลับมีออเดอร์เพิ่มในช่วงต้นปี ส่งผลให้ผลประกอบการกลับมาเทิร์นอะราวด์ได้เป็นครั้งแรกในรอบ 2 ปี อีกทั้ง  มีกลุ่มผู้ถือหุ้นใหม่ที่เข้ามา แต่ในอนาคตอาจจะมีการแตกไลน์ธุรกิจ โดยหันไปทำธุรกิจประเภทการออกแบบเฉพาะด้าน อื่นๆ
หุ้น GL หรือ บริษัท กรุ๊ปลีส จำกัด (มหาชน) เป็นหนึ่งในหุ้นที่ทำผลงานโดดเด่นในปีนี้โดยเมื่อ 30 ธ.ค. 57 ราคาหุ้นยังอยู่ที่ 5.75 บาท จนกระทั้งปรับตัวขึ้นไปถึงท้ายปี 30 ธ.ค.58 ราคาหุ้นปิดที่ 18.20 บาท ปรับตัวขึ้น 12.45 บาท หรือเพิ่มขึ้น 216.52% ถือเป็นหุ้นขาขึ้นตลอดทั้งปีอีกตัวได้รับอานิสงส์จากผลประกอบการที่โตก้าวกระโดดทำสถิติสูงสุดใหม่ ผลจากสินเชื่อ และนาโนไฟแนนซ์จากประเทศไทย, กัมพูชาและลาว นอกจากนี้บริษัทจะมีการขยายธุรกิจไปในอินโดนิเซีย ผ่านการร่วมทุนกับ PT J Trust Finance (GL ถือหุ้น 65%, J Turest 20% และพันธมิตรท้องถิ่นอีก 15%) ซึ่งจะทำให้บริษัทมีการเติบโตขึ้น
หุ้น TIPCO หรือ บริษัท ทิปโก้ฟูดส์ จำกัด (มหาชน) นับเป็นหุ้นอีกตัวที่น่าประทับใจของปี โดยเมื่อ 30 ธ.ค. 57 ราคาหุ้นยังอยู่ที่ 6.40 บาท จนกระทั้งปรับตัวขึ้นไปถึงท้ายปี 30 ธ.ค.58 ราคาหุ้นปิดที่ 17.50 บาท ปรับตัวขึ้น 11.10 บาท หรือเพิ่มขึ้น 173.44%เหตุจากผลการดำเนินงานออกมาสวยหรู่ สามารถทำกำไรสุทธิสูงสุดเป็นเป็นประวัติการตั้งแต่จัดตั้งบริษัทมา โดยมีแรงผลักดันจากส่วนแบ่งกำไรของ TASCO
หุ้น PTG หรือบริษัท พีทีจี เอ็นเนอยี จำกัด (มหาชน)แม้ว่าราคาหุ้นจะแกว่งตัวก็ตาม แต่ราคาหุ้นสามารถปรับตัวขึ้นปิดได้ดี โดยเมื่อ 30 ธ.ค. 57 ราคาหุ้นยังอยู่ที่ 5.90 บาท จนกระทั้งปรับตัวขึ้นไปถึงท้ายปี 30 ธ.ค.58 ราคาหุ้นปิดที่ 13 บาท ปรับตัวขึ้น 7.10 บาท หรือเพิ่มขึ้น 120.34% สาเหตุจากผลประกอบการที่เติบโตอย่างต่อเนื่อง อีกทั้งมีเรื่องของรัฐมีนโยบายอัดฉีดเงินเข้าระบบสำหรับเกษตรกรรวมถึงผู้มีรายได้น้อยเพื่อกระตุ้นเศรษฐกิจ จึงเชื่อว่าจะส่งผลดีกับทุกอุตสาหกรรมรวมถึงปริมาณการใช้น้ำมันในภาคการเกษตรและการขนส่งจะปรับตัวสูงขึ้น ทำให้ปริมาณการจำหน่ายโดยรวมและส่วนแบ่งในตลาดยังคงสามารถขยายตัวเพิ่มขึ้นรวมถึงบริษัทมีการบริหารจัดการสต็อกน้ำมันอย่างมีประสิทธิภาพ
หุ้น KCE หรือบริษัท เคซีอี อีเลคโทรนิคส์ จำกัด (มหาชน)นับเป็นหุ้นที่ทะเยอทะยานขึ้นเรื่อยๆ โดยเมื่อ 30 ธ.ค. 57 ราคาหุ้นยังอยู่ที่ 34.25 บาท จนกระทั้งปรับตัวขึ้นไปถึงท้ายปี 30 ธ.ค.58 ราคาหุ้นปิดที่ 70 บาท ปรับตัวขึ้น 35.75 บาท หรือเพิ่มขึ้น 104.38%สาเหตุจากผลประกอบการที่ยังเติบโตต่อเนื่องประกอบกับบริษัทได้รับอานิสงส์จากเงินบาทอ่อนค่า
หุ้น THE หรือบริษัท เดอะ สตีล จำกัด (มหาชน) เป็นหนึ่งหุ้นที่พยายามปรับตัวขึ้นต่อเนื่อง โดยเมื่อ 30 ธ.ค. 57 ราคาหุ้นยังอยู่ที่ 5 บาท จนกระทั้งปรับตัวขึ้นไปถึงท้ายปี 30 ธ.ค.58 ราคาหุ้นปิดที่ 10 บาท ปรับตัวขึ้น 5 บาท หรือเพิ่มขึ้น 100%  สาเหตุที่เชื่อว่าราคาเหล็กผ่านจุดต่ำสุดไปแล้ว อีกทั้งคาดผลประกอบการจะพลิกเป็นกำไรตั้งแต่ไตรมาส 1 ปี 59 ซึ่งบริษัทจะไม่นำเข้าเหล็กมาเทรดดิ้ง แต่จะเน้นการขายเหล็กที่ผลิตเอง
ปรากฏว่า หุ้นดังกล่าวตอบสนองในเชิงบวก จากกระแสข่าวที่เข้ามาสนับสนุนทำให้ราคาหุ้นปรับตัวขึ้นตอลดทั้งปี 2558
ศักยภาพของหุ้นอันแท้จริง ทำให้นักลงทุนไล่ซื้อกันคึกคัก
…
 
หุ้นในตลาดหลักทรัพย์แห่งประเทศไทย (SET) ที่ปรับตัวขึ้นเกิน 100% ในปี 2558